Το διαμέρισμα του Γιώργου & της Άννας είναι ένα ολοκληρωμένο, λειτουργικό και καλαίσθητο σπίτι. Ευρύχωρο, ηλιόλουστο, με άψογη ηχομόνωση, πεντακάθαρο, σε ήσυχη γειτονιά - περπατώντας μόλις 5 λεπτά βρίσκεσαι στο κέντρο της πόλης- πολύ κοντά σε 2 σούπερ μάρκετ και φρουταγορές, με κουζίνα πλήρως εξοπλισμένη όπου μαγειρέψαμε κι ένα μεγάλο μπαλκόνι, όπου δειπνήσαμε με φίλους. Το πιο χαρακτηριστικό στοιχείο, ωστόσο, είναι η ζεστασιά μιας πολύ χαρακτηριστικής βιβλιοθήκης. Η οικοδέσποινα ήταν πολύ κατατοπιστική και μας υποδέχτηκε με πασχαλινά καλιτσούνια και μπισκότα. Για μένα ήταν η ιδανική διαμονή στο Ηράκλειο.
Ελένη Π.